**Ne mai iubim**

*Panait Gabriela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ne mai iubim

Ne mai iubim şi încă ne mai doare,

O simt în paşii tăi ce se opresc,

În răsuflarea caldă a gurii tale

Când lângă casa mea te întâlnesc!

Cu chipul trist îmi spui că ți-este bine,

Doar te-ai oprit s-asculți vântul cum bate...

Simțind că o minciuna o s-aline

Durerea grea ce-n suflet ni se zbate.

Ne mai iubim, doar minte-mă o noapte

Că nu-i adevărat tot ce gândesc!

Dar glasul tău s-a prefăcut în şoapte

Ce-n mii de lacrimi iar se risipesc.

De ce te simt precum parfumul mării

Şi te respir uşor în înserare?

Ne căutăm prin umbra depărtării...

Ne mai iubim şi încă ne mai doare!